《兴庆池禊宴》
宋代·张奎

公馀连骑赏芳妍，柳重花明祓禊天。
丝竹绕堤浮舴艋，绮罗照禊戏秋千。
回头景物才三月，屈指光阴又一年。
台旆行春暂均逸，凤凰池暖正思贤。

作者简介：（988—1052）濮州临濮人，字仲野。真宗大中祥符五年进士。监衢州酒，以荐改大理寺丞。通判泸州罢归，会秦州盐课亏缗钱数十万，事连十一州，诏奎往按，还奏非诸州罪。历官京东、河东转运使，河东都转运使，知江宁、河南府，以能政闻。以枢密直学士知郓州，数月盗悉平。治身有法度，风力精强，所至吏不敢欺。